Ռեյչել Լևին

**Ռեյչել Լևին** (, անունը ի ծնե **Ռիչարդ Լևին**, ), Ամերիկայի Միացյալ Նահանգների պետական և քաղաքական գործիչ, բժիշկ-մանկաբույժ, 2021 թվականի մարտի 26-ից աշխատում է որպես ԱՄՆ առողջապահության նախարարի օգնական։ Նախկինում՝ 2017-2021 թվականներին զբաղեցրել է Փենսիլվանիայի առողջապահության դեպարտամենտի քարտուղարի պաշտոնը։ Փենսիլվանիայի պետական բժշկական քոլեջի մանկաբուժության և հոգեբուժության պրոֆեսոր է, իսկ նախկինում՝ 2015 թվականից 2017 թվականը զբաղեցրել Է Փենսիլվանիայի գլխավոր բժշկի պաշտոնը։ 2021 թվականի մարտի 24-ին ԱՄՆ Սենատը նրան հաստատել է ԱՄՆ առողջապահության նախարարի օգնականի պաշտոնում։

Ռեյչել Լևինը ԱՄՆ-ի այն սակավաթիվ պետական գործիչներից է, ովքեր բացահայտ տրանս-կանայք են։ Նա պատմության մեջ առաջինն է զբաղեցրել այն պաշտոնը, որը պահանջում է հաստատել երկրի Սենատը։

## Անձնական կյանք
Ռիչարդ Լևին ծնվել է 1957 թվականի հոկտեմբերի 28-ին Մասաչուսեթս նահանգի Ուեյքֆիլդ քաղաքում։ Ազգությամբ հրեա է, սովորել է հրեական դպրոցում։ Ստացել է միջնակարգ կրթության վկայական Մասաչուսեթս նահանգի Բելմոնտ քաղաքի «Belmont Hill» դպրոցում։ Այնուհետև ավարտել է Հարվարդ քոլեջը և Տուլանի համալսարանի բժշկական ֆակուլտետը, ինչպես նաև ավարտել է մանկաբուժության օրդինատուրան և անցել դեռահասների բժշկության պրակտիկա Նյու Յորքի Մանհեթենի Մաունթ Սինայ բժշկական կենտրոնում։

Ունի երկու երեխա՝ Դեյվիդը և Դայնան։ 2011 թվականին կատարել է տրանսգենդերային անցում։ 2013 թվականին Ռեյչել Լևինը և նրա կինը՝ Մարթա Պիսլի Լևինը ամուսնալուծվել են։

## Կարիերա
1988-1993 թվականներին Ռիչարդ Լևինը վերապատրաստվել է Նյու Յորքի Մաունթ Սինայի հիվանդանոցում, որտեղ և սովորել է մանկաբուժություն։ 1993 թվականին Մանհեթենից Կենտրոնական Փենսիլվանիա տեղափոխվելուց հետո աշխատանքի է անցել Փենսիլվանիայի «Hershey» պետական բժշկական կենտրոնում, որտեղ այնուհետև նա ղեկավարում էր դեռահասների բժշկության բաժինը և սննդային խանգարումների կլինիկան։ 2015 թվականին Ռեյչել Լևինը նշանակվել է Փենսիլվանիայի գլխավոր բժշկի պաշտոնում։

### Փենսիլվանիայի առողջապահության վարչություն
2015 թվականին Փենսիլվանիայի նահանգապետ Թոմ Վուլֆը Ռեյչել Լևինին նշանակեց Փենսիլվանիայի գլխավոր բժշկի պաշտոն։ Այս պաշտոնում նա հրաման է ստորագրել, որը թույլ է տալիս իրավապահ մարմինների աշխատակիցներին իրենց մոտ ունենալ Նալոքսոնի գերդոզավորման դեմ դեղամիջոց։ Կարծում է, որ այս դեղը փրկել է օփիոիդների գրեթե 1000 սպառողների կյանքը, ովքեր չափից մեծ դոզա են ունեցել։ Այդ պաշտոնում եղել է մինչև 2017 թվականը։

2017 թվականի հուլիսին նահանգապետ Թոմ Վուլֆը առաջարկեց նրա թեկնածությունը առողջապահության դեպարտամենտի քարտուղարի պաշտոնում, և այն միաձայն հաստատվեց։ 2020 թվականի ընթացքում և մինչև 2021 թվականի հունվարի 23-ը Ռեյչել Լևինը ղեկավարել է Փենսիլվանիայի COVID-19-ի առողջապահության դեպարտամենտի հանրային ուղղությունը։ Ամեն օր սերտորեն համագործակցում էր արտակարգ իրավիճակների կառավարման դաշնային գործակալության տնօրենի հետ և վարում էր ամենօրյա մամուլի ճեպազրույցներ։

### Ջո Բայդենի վարչակազմը
[մինի|2020 թվականի հունիսին Փենսիլվանիա նահանգի «Հերշեյ» բժշկական կենտրոնում նահանգապետ [Թոմ Վուլֆ|Թոմ Վուլֆի հետ հանրությանը տեղեկացրել է COVID-19-ի դեմ պայքարի միջոցառումների մասին։]]
2021 թվականի փետրվարի 13-ին ԱՄՆ նախագահ Ջո Բայդենը պաշտոնապես նշանակեց Ռեյչել Լևինին որպես առողջապահության նախարարի օգնական։ Այն պաշտոնում հաստատելու մասին լսումները տեղի են ունեցել 2021 թվականի փետրվարի 25-ին Սենատի «HELP» կոմիտեում։ 2021 թվականի մարտի 7-ին «HELP» կոմիտեն ձայների մեծամասնությամբ քվեարկեց ԱՄՆ Սենատում լիարժեք քվեարկության համար թեկնածությունն առաջ մղելու օգտին։ 2021 թվականի մարտի 24-ին ԱՄՆ Սենատը քվեարկեց 52-48, ընդ որում երկու հանրապետականներ միացան դեմոկրատական կուսակցության խմբակցության բոլոր անդամներին՝ այդ թեկնածությունը հաստատելու համար։ Նա առաջին բացահայտ տրանս-կինն է, ով զբաղեցնում է այն պաշտոնը, որը պահանջում է ԱՄՆ Սենատի հաստատումը։ Նախկինում դաշնային տրանսգենդեր պաշտոնյաները, ինչպիսին է Ամանդա Սիմփսոնը, զբաղեցնում էին իրենց պաշտոնները, որոնք չեն պահանջում Սենատի հաստատումը։

2021 թվականի հոկտեմբերի 19-ին Լևինը Սենատի կողմից հաստատվել է որպես ԱՄՆ հանրային առողջության ծառայության սպայական կորպուսի ծովակալ։ Սա ԱՄՆ-ի պատմության մեջ տրանս-մարդկանց գերագույն գեներալի կոչում շնորհելու առաջին դեպքն է։

### Ակտիվիզմ
Ռեյչել Լևինը եղել է «Equality Pennsylvania»- ի ԼԳԲՏ իրավունքների պաշտպանության կազմակերպության խորհրդի անդամ։

## Ծանոթագրություններ

## Գրականություն
* 
* 
* 

## Արտաքին հղումներ
* Biography at U.S. Department of Health & Human Services
* Pennsylvania Secretary of Health profile

  
Կատեգորիա:21-րդ դարի ամերիկացի քաղաքական գործիչներ
Կատեգորիա:Հարվարդի համալսարանի շրջանավարտներ